|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

 **PRIJEDLOG**

Na temelju članaka 34. i 97. Statuta Grada Karlovca (Glasnik Grada Karlovca 9/2021 - potpuni tekst) i uvjeta Poziva na dostavu bespovratnih sredstava „Izgradnja, dogradnja, rekonstrukcija i opremanje predškolskih ustanova, prvi Poziv“ (Referentni broj: C3.1. R1-I1.1), raspisanog od strane Ministarstva znanosti i obrazovanja kroz Nacionalni program oporavka i otpornosti 2021. - 2026., Gradsko vijeće grada Karlovca je na \_\_\_. sjednici održanoj dana \_\_\_\_ 2022. godine donijelo slijedeću

**ODLUKU**

**o suglasnosti za prijavu**

 **i provedbu projektnog** **prijedloga Dječji vrtić i jaslice Rečica**

**I**

Odobrava se prijava i provedba projektnog prijedloga „Dječji vrtić i jaslice Rečica“ prema uvjetima otvorenog javnog poziva na dostavu bespovratnih sredstava „Izgradnja, dogradnja, rekonstrukcija i opremanje predškolskih ustanova, prvi Poziv“ (Referentni broj: C3.1. R1-I1.1), raspisanog od strane Ministarstva znanosti i obrazovanja kroz Nacionalni program oporavka i otpornosti 2021. - 2026.

Ukupna procijenjena projektantska vrijednost projektnog prijedloga je 11.000.000,00kn s PDV-om.

**II**

Grad Karlovac je nositelj projekta. Za pripremu projektnog prijedloga i provedbu procesa ugovaranja je zadužen Upravni odjel za razvoj grada i EU fondove u suradnji sa Upravnim odjelom za gradnju i zaštitu okoliša i Upravnim odjelom za društvene djelatnosti.

Sredstva za provedbu projekta nakon potpisivanja Ugovora o financiranju će biti planirana u Upravnom odjelu za gradnju i zaštitu okoliša.

**III**

Opći cilj projekta je poboljšanje životnih uvjeta ruralnog stanovništva kroz proširenje lokalnih temeljnih usluga usmjerenih na potrebe djece čime se ostvaruju uvjeti za poboljšanje demografske strukture stanovništva.

Ovim projektom bila bi obuhvaćena djeca predškolske i jasličke dobi u naseljima: Orlovac, Rečica, Luka Pokupska, Zamršje, Blatnica Pokupska, Ivančići Pokupski, Koritinja, Šišljavić i  Skakavac. Zbog udaljenosti 20 km od prvog vrtića koji se nalazi u Karlovcu ovim projektom značajno bi se doprinijelo kvaliteti brige o najmlađima te ujedno otvorilo nove mogućnosti uključivanja na tržište rada za njihove roditelje.

**IV**

Ova odluka će se objaviti u Glasniku Grada Karlovca, a stupa na snagu osam dana nakon objave.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing šumarstva.

Dostaviti:

1. Upravni odjel za društvene djelatnosti, ovdje
2. Upravni odjel za razvoj grada i EU fondove, ovdje
3. Upravni odjel za prostorno uređenje, graditeljstvo i zaštitu okoliša
4. Upravni odjel za opće poslove, na znanje
5. Upravni odjel za proračun i financije, na znanje
6. Predsjednik Gradskog vijeća, ovdje
7. Dokumentacija
8. GGK
9. Zapisnik
10. Pismohrana

OBRAZLOŽENJE

Dana 22. travnja 2022. godine Ministarstvo znanosti i obrazovanja kroz Nacionalni program oporavka i otpornosti 2021. - 2026. objavljuje otvoreni Poziv na dostavu bespovratnih sredstava „Izgradnja, dogradnja, rekonstrukcija i opremanje predškolskih ustanova, prvi Poziv“. (Referentni broj: C3.1. R1-I1.1). Rok prijave je od 03. svibnja 2022. do 04. srpnja 2022.godine.

Prihvatljivi su projekti koji se provode u potpunosti na teritoriju Republike Hrvatske, koji su u skladu s prihvatljivim aktivnostima u okviru ovog Poziva.

Ukupna procijenjena projektantska vrijednost projektnog prijedloga je 11.000.000,00kn s PDV-om. Najveći mogući iznos po dnevnom boravku vrtića je 1.440.000,00 kn. Iznos bespovratnih sredstava po pojedinom projektnom prijedlogu određuje se sukladno kategoriji ulaganja.

Prema uvjetima poziva Grad Karlovac je ocijenio da je potrebno pripremiti projektni prijedlog i prijaviti gradnju i opremanje novog dječjeg vrtića u naselju Rečica. Projektni prijedlog u potpunosti zadovoljava uvjete natječaja.

Opći cilj projekta je poboljšanje životnih uvjeta ruralnog stanovništva kroz proširenje lokalnih temeljnih usluga usmjerenih na potrebe djece čime se ostvaruju uvjeti za poboljšanje demografske strukture stanovništva. Novi dječji vrtić Rečica biti će smješten uz OŠ Rečica i moći će primiti dvije jasličke i jednu vrtićku skupinu. Ovim projektom bila bi obuhvaćena djeca predškolske i jasličke dobi u naseljima: Orlovac, Rečica, Luka Pokupska, Zamršje, Blatnica Pokupska, Ivančići Pokupski, Koritinja, Šišljavić i  Skakavac. Zbog udaljenosti 20 km od prvog vrtića koji se nalazi u Karlovcu ovim projektom značajno bi se doprinijelo kvaliteti brige o najmlađima, te ujedno otvorilo nove mogućnosti uključivanja na tržište rada za njihove roditelje.

Pročelnica

 mr. sc. Marijana Tomičić, dipl. pol.